دونیادا کووید-19 انفکسیونونا یولوخموش خسته‌لرین سایی 62 میلیونو اؤتوب.
بو باره‌ده معلوماتی امریکانین جان هاپکینز بیلیم یوردو یاییب.
معلوماتا گؤره، دونیاسی اها‌لی‌سی‌نین عمومی‌لیکده 62 میلیون 94 مین 127 نفری بو ویروسا یولوخوب. ان چوخ یولوخما حال‌لاری امریکا-دا (13،2 میلیون) قئیده آلینیب. ایکینجی یئرده 9،5 میلیون یولوخما ایله هیندوستان، اوچونجو یئرده 6،2 میلیون اینساندا انفکسیونون آشکارلاندیغی برزیل دورور. ایلک بئش‌لیگی فرانسا (2،26 میلیون) و روسیا (2،24 میلیون) تاماملاییر.
بیلیم یوردونون راپوروندا قئید اولونور کی، پاندمی‌نین باشلانغیجیندان بری دونیادا 1،4 میلیون اینسان کروناویروس انفکسیونوندان اؤلوب. امریکا اؤلوم ساییندا دا لیدر اولا‌راق قالیر، بورادا 266 مین نفر کروناویروسون قوربانینا چئوریلیب. داها سونرا برزیل (171،9 مین)، هیندوستان (136،2 مین)، مکزیکا (104،2 مین) و بریتانیا (58،1 مین) گلیر.
